Medranoko taula

Medranoko taula erretaula baten parte izan zen taula margotu gotiko bat da, 1400. urtearen ingurukoa eta Añastroko maisu anonimoari egotzia. Errioxako Medrano herrian egon zen Natibitatearen elizan 1972. arte, non Calahorrako katedralera eraman zuten. Eraberrituta, katedral horretako Elizbarrutiko Museoan dago ikusgai 21. mendean. 1990eko hamarkadan egindako ikerketek lotu zuten taula hau Añastroko maisuaren beste lanekin, bereziki Araban egon ziren Kexaako eta Añastroko erretaulekin. 

 Deskribapena 
Atzetik eta aurretik dago margotua taula, beraz poliptiko baten parte izan zela uste da. 2021eko azterketa batean, tabernakulu erako altzari baten parte izan zitekeelako hipotesia egin dute adituek. Erreferentziak daude San Fabian eta San Sebastian santuei dedikatua zela lana, baina gordetako irudietan Fabian da agertzen dena: alde batean apezpiku jantzita (Erromako aita santua ere izan zen), eta atzealdeko irudi bikoitzetan, preso hartua Dezio enperadorearen aurrean, eta bere martiritza, ezarri zioten zigorraldia.

 Erreferentziak 

 Kanpo estekak 

Kategoria:Añastroko maisua
Kategoria:Calahorrako katedrala
Kategoria:Errioxako kultura
Kategoria:Taula margotuak